b"\n_START_ARTICLE_\nCub de Necker\n_START_PARAGRAPH_\nEl Cub de Necker \xc3\xa9s una il\xc2\xb7lusi\xc3\xb3 \xc3\xb2ptica publicada per primera vegada el 1832 pel cristal\xc2\xb7l\xc3\xb2graf su\xc3\xads Louis Albert Necker._NEWLINE_Es tracta d'un cub en perspectiva cavallera, \xc3\xa9s a dir, que els l\xc3\xadmits paral\xc2\xb7lels del cub estan dibuixats com a l\xc3\xadnies paral\xc2\xb7leles a la imatge. Quan es creuen dues l\xc3\xadnies, la imatge no mostra quin est\xc3\xa0 al davant i quina darrera. Aix\xc3\xb2 fa que el dibuix sigui ambigu, ja que pot ser interpretat de dues maneres diferents. Quan s'observa la imatge, sol succeir que s'intercanvia la visi\xc3\xb3 entre les dues interpretacions v\xc3\xa0lides. Aquest fet es denomina percepci\xc3\xb3 multiestable._NEWLINE_Aquest efecte \xc3\xa9s interessant perqu\xc3\xa8 cada part de la imatge \xc3\xa9s ambigua per si mateixa, fins que el sistema perceptiu visual selecciona una interpretaci\xc3\xb3."